'পূৰ্বৰ কংগ্ৰেছ চৰকাৰৰ আমোলত দলটোক বদনামী কৰি জনবিৰোধী কাৰ্য্যকলাপৰ নেতৃত্ব দিয়াসকল আজি বিজেপিলৈ গৈ ধোৱা তুলসীৰ পাত হৈছে।' এই মন্তব্য কংগ্ৰেছৰ জ্যেষ্ঠ মুখপাত্ৰ অপূৰ্ব ভট্টাচাৰ্যৰ। বুধবাৰে গুৱাহাটীৰ এ বি চিস্থিত ৰাজীৱ ভৱনত এখন সংবাদমেলৰ জৰিয়তে এই মন্তব্য কৰিছিল।
আনহাতে মুখপাত্ৰ গৰাকীয়ে কয় যে ফ'ৰমেলিন নামৰ বিষাক্ত দ্ৰব্য থকাৰ বাবে সেয়া মানুহৰ খোৱাৰ বাবে অনুপযোগী বুলি ৰাজ্যিক স্বাস্থ্য মন্ত্ৰীয়ে খাদ্য সুৰক্ষা বিভাগৰ হতুৱাই ১০ দিনৰ বাবে ইয়াৰ ব্যৱহাৰ সম্পূৰ্ণ নিষিদ্ধ কৰিছিল।
কিন্তু "তেনে পৰিপ্ৰেক্ষিতত মঙলবাৰৰ পৰা অসমত চালানী মাছ পুনৰ প্ৰচলনত সন্মতি দিয়াত ছিণ্ডিকেটৰাজৰ ঘটনা নিহিত হৈ আছে নেকি? দহদিনীয়া বন্ধৰ পিছত মাছৰ দাম বাঢ়িল কিয়? সংবাদমেলত এই প্ৰশ্ন কৰে ভট্টাচাৰ্যই।
তাৎপৰ্যপূৰ্ণভাৱে দুৰ্নীতিৰ বিৰুদ্ধে শূন্য সহনশীল স্থিতি গ্ৰহণ কৰা মুখ্যমন্ত্ৰী সৰ্বানন্দ সোণোৱালক ৰাজ্যত নতুনকৈ চলা ছিণ্ডিকেটৰ বিৰুদ্ধে তদন্ত কৰিবলৈ সাহস গোটাবৰ বাবেও আহ্বান জনাই মুখপাত্ৰ গৰাকীয়ে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
